**SINTEZA**

**obiecțiilor și propunerilor (recomandărilor) la proiectul hotărîrii Guvernului cu privire la aprobarea proiectului de lege pentru modificarea unor acte normative, număr unic 172/MAIA/2023**

(gestionarea terenurilor agricole cu modul de folosință pășuni și fînețe, și asigurarea exploatării sistemelor centralizate de irigare transmise în comodat)

|  |  |  |
| --- | --- | --- |
| **Participantul la avizare (expertizare)/consultare publică** | **Conținutul obiecției/**  **propunerii (recomandării)** | **Argumentarea**  **autorului proiectului** |
| **Ministerul Finanțelor**  *Aviz nr. 09/2-03/1202/807* | **I. Obiecțiile** | Se acceptă |
| Lipsa obiecțiilor |  |
| **II. Propunerile (recomandările)** |  |
| Lipsa propunerilor |  |
| **Agenția Relații Funciare și Cadastru**  *Aviz nr. 36/01-06/515 din 13 iunie 2023* | **I. Obiecțiile** |  |
| Lipsa obiecțiilor |  |
| **II. Propunerile (recomandările)** |  |
| Lipsa propunerilor |  |
| **Ministerul Dezvoltării Economice și Digitalizării**  *Aviz nr.* | **I. Obiecțiile** |  |
| Art. I - Legea nr. 171/2010 eu privire la asociațiile utilizatorilor de apa pentru irigații.  La pct.3 care prevede completarea art.34 cu litera a1 ), la norma nou propusă după cuvintele „proprietarilor de terenuri” se va completa cu textul „/contractelor de arendă”, deoarece membri ai asociațiilor, în mare majoritate, sunt persoane care dețin teren în baza unui contract de arendă. | Se acceptă, dar s-a ajustat la pct. 3, art. 331 alin 1), prin care se reglementează că plata se percepe de la proprietari dar nu de la deținători de terenuri. În cazul transmiterii terenurilor în folosință, achitarea plății respective, proprietarii acestor terenuri o pot negocia cu persoanele ce preiau terenurile respective în folosință, conform condițiilor contractuale. |
| **II. Propunerile (recomandările)** |  |
| Lipsa propunerilor |  |
| **Ministerul Mediului**  *Aviz nr.* | **I. Obiecțiile** |  |
|  | **Ministerul Mediului**  n-a prezentat aviz în termenii stabiliți și în conformitate cu pct. 192 din Hotărîrea Guvernului nr. 610/2018 pentru aprobarea Regulamentului Guvernului, proiectul se consideră avizat. |
|  |  |
| **II. Propunerile (recomandările)** |  |
| Lipsa propunerilor |  |
| **Agenția Servicii Publice**  *Aviz nr. 01/0889 din 13 iunie 2023* | **I. Obiecțiile** | Se acceptă. |
| Lipsa obiecțiilor |  |
| **II. Propunerile (recomandările)** |  |
| Lipsa propunerilor |  |
| **Agenția Proprietății Publice**  *Aviz nr.* | **I. Obiecțiile** |  |
| În limita competențelor funcționale, expune lipsa de obiecții și propuneri la modificările specificate în Art. II - Art. V din proiectul de lege. | Se acceptă. |
| Referitor la modificările propuse în Legea nr. 171/2010 *cu privire la asociațiile utilizatorilor de apă pentru irigații*, specificate în Art. I din proiectul de lege, menționăm următoarele.  În lipsa unui mecanism de revendicare de către Asociație a *Cotizației anuale de membru* considerăm că, completarea art. 31 din Legea nr. 171/2010 alin. (11) în redacția „*Plata cotizațiilor anuale de membru este obligatorie*” nu poate garanta achitarea de către toți membrii Asociației a *Cotizației anuale de membru*.  La fel norma propusă la art. 331 alin. (3) „*Plata cotizațiilor anuale pentru terenurile amenajate cu infrastructura funcțională de irigații și/sau desecare este obligatorie*” nu poate garanta achitarea de către alte persoane a *Cotizațiilor anuale*. | Modificările respective au fost coordonate AUAI.  În cazul cînd membrii asociației, sau non membrii dar care au o infrastructură de irigare și/sau desecare funcțională nu își vor onora obligațiunile financiare față de AUAI, asociația va avea temei legal pentru ai ataca în instanțele de judecată. |
| Totodată, conform prevederilor art. 31 alin. (2) din Legea nr. 171/2010, suma cotizației anuale achitate de fiecare membru este calculată în corelare cu dimensiunea terenului deținut de membrul respectiv, proporțional cu suprafața totală a ariei de deservire și, totodată, ca fiind o cotă-parte din:  a) costurile de întreținere anuală a sistemului de irigare și/sau desecare și de pregătire a acestuia pentru următorul sezon de irigare și/sau desecare, inclusiv costurile de curățare a canalelor de desecare;  a1) cheltuielile legate de construcția și/sau renovarea infrastructurii de irigații conform planului de investiții ale Asociației;  b) plățile datorate de Asociație persoanelor responsabile pentru exploatarea sistemului de irigare și/sau desecare;  c) salariile personalului angajat și alte costuri fixe ale Asociației...  În opinia noastră perceperea *Cotizației anuale de membru* pentru compensarea de către Asociație a cheltuielilor menționate nu este relevantă. Mai reușită ar fi compensarea cheltuielilor respective prin instituirea și perceperea *Taxei de funcționare, întreținere și dezvoltare a infrastructurii sistemului centralizat de irigații și/sau desecare*, mărimea și termenul de achitare a căreia vor fi specificați pentru fiecare membru al Asociației și non-membri în contractul de prestare a serviciului de irigare și/sau desecarea a terenurilor amenajate cu infrastructura respectivă, încheiat între Asociație și persoana fizică/juridică corespunzătoare. În acest caz neachitarea taxei menționate poate fi revendicată de Asociație pe cale judiciară.  În contextul celor expuse, propunem autorului proiectului să examineze oportunitatea instituirii prin lege a *Taxei de funcționare, întreținere și dezvoltare a infrastructurii sistemului centralizat de irigații și/sau desecare* și, după caz, revizuirea în acest sens a propunerilor de modificare a Legii nr. 171/2010. | Se acceptă, s-a reformulat, cotizațiile, plățile respective, în conformitate cu prevederile art. 15 din Legea nr. 171/2010, se aprobă colegial de adunarea generală a asociației. |
|  |  |
| **II. Propunerile (recomandările)** |  |
| Lipsa propunerilor |  |
| **Centrul Național Anticorupție**  *Aviz nr.* | **I. Obiecțiile** |  |
| Lipsa obiecțiilor |  |
| Potrivit art.25 alin.(1) al Legii integrității nr.82/2017, eficiența cultivării climatului de integritate instituțională și profesională este supusă verificărilor din partea conducătorilor entităților publice, a autorităților anticorupție, a societății civile și mass mediei. În acest sens, în conformitate cu prevederile art.25 alin.(3) lit.a), art.28 alin.(4) ale Legii prenotate, expertiza anticorupție, în calitate de măsură de control al integrității în sectorul public, se va efectua doar asupra proiectului definitivat în baza propunerilor și obiecțiilor expuse în procesul de avizare și/sau de consultare a părților interesate. Proiectul propus pentru expertiza anticorupție, nu este însoțit de avizele instituțiilor implicate în procesul de avizare/sinteza recomandărilor recepționate în cadrul consultării publice, fapt ce presupune că ulterior redacția proiectului poate suferi modificări și completări.  Urmare celor expuse, solicităm respectuos expedierea în adresa Centrului Național Anticorupție a proiectului definitivat, pentru efectuarea expertizei anticorupție. | Se acceptă, proiectul definitivat va fi expediat în adresa Centrului Național Anticorupție, pentru efectuarea expertizei anticorupție. |
| **II. Propunerile (recomandările)** |  |
| Lipsa propunerilor |  |
| **Ministerul Justiției**  *Aviz nr.* | **I. Obiecțiile** |  |
| La Art. I (Legea nr. 171/2010 cu privire la asociațiile utilizatorilor de apă pentru irigații): Prin proiect se propune completarea art. 30 alin. (1) din Legea nr. 171/2010 cu privire la asociațiile utilizatorilor de apă pentru irigații cu lit. j) astfel încât deținătorii de terenuri agricole care se află în aria de deservire a sistemelor centralizate de irigare care nu sunt membri ai Asociației Utilizatorilor de Apă pentru Irigare (în continuare - AUAI) să achite cotizațiile anuale la terenurile amenajate cu infrastructura de irigații și/sau desecare care se află în aria de deservire a unui sistem centralizat de irigare funcțional, or, potrivit notei informative au fost deținători de terenuri care au beneficiat de faptul că terenurile acestora au fost amenajate cu infrastructura de irigații și/sau desecare cu suport de la bugetul public sau donator străini sau au fost împroprietăriți cu terenuri amenajate cu infrastructura funcțională de irigații și/sau desecare aflată în proprietatea statului sau a unităților administrative-teritoriale, gestionate în prezent de AUAI în baza contractelor de comodat, fără a fi membri în cadrul asociaților respective, sau care nu își asumă anumite cheltuieli pentru întreținerea și exploatarea infrastructurii hidrotehnice.  La acest aspect, menționăm că atât Legea nr. 86/2020 cu privire la organizațiile necomerciale cât și Legea nr. 171/2010 utilizează noțiunea de „cotizație de membru”, prin urmare reieșind din semnificația noțiunii „cotizație” menționăm că cotizațiile pot fi achitate doar de membrii asociației. În conformitate cu art. 7 alin. (1) din Legea nr. 171/2010, orice persoană fizică sau juridică care este proprietar a unui teren din cadrul ariei de deservire a Asociaţiei sau care deţine dreptul de arendă sau alt drept de folosinţă asupra unui teren situat în cadrul ariei de deservire are dreptul de a deveni membru al Asociaţiei. Ținând cont că persoana devine membru al asociației în mod benevol, deducem că și cotizațiile anuale de membru se achită benevol, acestea constituind surse de venit ale Asociației care sunt achitate doar de membri. Prin urmare, norma prin care se impune ca persoanele care nu sunt membri ai asociației să achite cotizația de non-membru nu poate fi susținută, or, aceasta contravine principiului benevol de constituire a asociației 2 consfințit prin art. 3 din Legea nr. 86/2020 cu privire la organizațiile necomerciale (obiecție valabilă și la art. 331 alin. (1) și (3) ). | Se acceptă, s-a reformulat, cotizațiile, plățile respective, în conformitate cu prevederile art. 15 din Legea nr. 171/2010, se aprobă colegial de adunarea generală a asociației. |
| La Art. II (Codul civil nr. 1107/2002): 1. Prin proiect se propune completarea art. 1288 din Codul civil nr. 1107/2002 cu alin. (21 ), în conformitate cu care „Terenuri cu destinație agricolă, inclusiv din intravilanul localităților, și ale fondului de rezervă, cu modul de folosință pășuni și fânețe, proprietate publică se transmit în arendă la licitație doar deținătorilor de animale care practică zootehnia în exploatații autorizate în conformitate cu prevederile art. 18 din Legea nr. 221/2007 privind activitatea sanitar- veterinară.”. Cu titlu de obiecție generală, menționăm că prevederea enunțată nu ține de obiectul de reglementare al articolului enunțat din Codul civil, darea în arendă a terenurilor agricole proprietate a statului sau a unității administrativ-teritoriale fiind reglementată la art. 1308 din Codul civil. | Se acceptă, s-a ajustat. |
| 2. Totodată, se vor lua în considerare prevederile art. 11 alin. (2) lit. h) din Legea nr. 29/2018 privind delimitarea proprietății publice, în temeiul cărora terenurile cu modul de folosință fâneţe și păşuni țin de domeniul public al unităților administrativ-teritoriale de nivelul întâi. Prin urmare, la norma propusă cuvintele „proprietate publică” propunem a fi substituite cu textul „proprietate a unității administrativ-teritoriale de nivelul întâi”.  Mai mult, norma enunțată prin formula „...se transmit în arendă la licitație doar deținătorilor de animale care practică zootehnia în exploatații autorizate în conformitate cu prevederile art. 18 din Legea nr. 221/2007 privind activitatea sanitar- veterinară” creează un regim favorabil categoriei de subiecți prevăzuți în articol, ceea ce ar trebui examinat prin prisma art. 126 alin. (2) din Constituție, potrivit căruia statul trebuie să asigure libertatea activității de întreprinzător, protecția concurenței loiale și crearea unui cadru favorabil valorificării tuturor factorilor de producție.  De asemenea, și art. 8 din Legea nr. 845/1992 cu privire la antreprenoriat și întreprinderi, garantează faptul că, statul creează tuturor întreprinderilor condiţii juridice şi economice egale de gospodărire, garantează respectarea drepturilor şi intereselor lor legitime, contribuie la dezvoltarea concurenţei libere, conştiincioase între aceştia, le asigură posibilităţi egale de a folosi resurse tehnico-materiale, naturale, de muncă, financiare şi informative, neadmițând monopolizarea pieţelor acestor resurse. Adițional, în temeiul alin. (1) al art. 335 din Acordul de Asociere Republica Moldova-Uniunea Europeană, Republica Moldova s-a obligat să mențină pe teritoriul său o legislație cuprinzătoare în materie de concurență, iar conform alin. (3) al aceluiași articol, a recunoscut importanța aplicării legislației în materie de concurență într-un mod transparent și nediscriminatoriu, cu respectarea principiilor de echitate procedurală și a drepturilor de apărare ale întreprinderilor implicate. Astfel, ținând cont de obligațiile internaționale asumate de Republica Moldova, de principiile constituționale și de cadrul normativ național ce asigură libera concurență, prevederile din proiect referitoare la tratarea diferențiată a agenților economici necesită a fi revizuite pentru a nu limita concurența.  Totodată, remarcăm că, potrivit art. 34 alin. (2) din Legea concurenței nr. 183/2012, autorităţile administraţiei publice transmit Consiliului Concurenței spre avizare proiectele de acte legislative şi normative care au sau pot avea impact anticoncurenţial. Prin urmare, proiectul legii urmează a fi remis Consiliului Concurenței pentru avizare. | Se acceptă parțial, s-a ajustat în partea ce ține de transmiterea în folosință, a terenurilor proprietate a unității administrativ-teritoriale de nivelul întâi.  Totodată, nu se acceptă în partea ce ține că norma respectivă creează un regim favorabil categoriei de subiecți prevăzuți în articol. Din start terenurile respective sunt din domeniul public al proprietății publice, și pe aceste toți au dreptul să practice anumite activități ce nu contravin legislației, și numai după ce se demostrează că unele sectoare de teren, își pierd uzul public, prin lipsa animalelor în localități, ca exemplu, care le folosesc pentru pașunat, sau recoltarea de furaje, numai în acest caz aceste terenuri, respectînd legislația în domeniul transparenții decizionale, pot fi transmise în folosință, cu păstrarea modului de folosință al acestora, doar deținătorilor de animale, care practică zootehnia în exploatații autorizate în conformitate cu prevederile art. 18 din Legea nr. 221/2007 privind activitatea sanitar- veterinară. De ce se specifică că doar unui spectru strîns de deținători de animale, deoarece pentru a avea o dezvoltare și stabilitate a sectorului respectiv, care la moment este în declin.  Pentru a face cerințelor deținătorii de animale, care practică zootehnia, nu pentru necesitățile proprii, urmează să se conformrze cerințelor sanitar veterinare, etc., ceia ce și este stimulat și din fondul pentru susținerea producătorilor agricoli de la bugetul de stat prin intermediul AIPA.  Nu se acceptă, prin proiectul respectiv, nu se îgrădește dreptul altor persone la terenurile ocupate cu pășuni și fînețe, în cazul cînd se respectă legislația din domeniul transparenții în procesul decisional.  Nu se acceptă, nu este cazul. |
| La Art. III (Codul funciar nr. 828/1991): Prevederea cu care se propune a fi completat art. 73 din Codul funciar nr. 828/1991 nu clarifică subiecții care urmează a fi consultați pentru a schimba modul de folosință a terenurilor cu destinație agricolă, inclusiv din intravilanul localităților și ale fondului de rezervă cu modul de folosință pășuni și fînețe proprietate publică a unității administrativ-teritoriale – toate persoanele care au în gospodărie animale sau doar cei ce care practică zootehnia în exploatații autorizate. Astfel, atragem atenția că, potrivit art. 3 din Legea nr. 231/2006 privind identificarea și înregistrarea animalelor prin „deţinător de animale” se înțelege persoană fizică sau juridică care are în posesie permanentă animale în calitate de proprietar de animale şi/sau deţinător de exploataţie, sau de îngrijitor temporar al animalelor. Această categorie include, fără excepţie, conducătorii grupurilor de animale, ai mijloacelor de transport în care se află animale, precum şi administratorii exploataţiilor de tipul: tîrguri sau expoziţii de animale, tabere de vară, ferme de animale, centre de colectare a animalelor şi unităţi de sacrificare | Nici nu e cazul de specifica, deoarece din start terenurile respective sunt din domeniul public al proprietății publice, și pe aceste toți au dreptul să practice anumite activități ce nu contravin legislației, și numai după ce se demostrează că unele sectoare de teren, își pierd uzul public, prin lipsa animalelor în localități, ca exemplu, care le folosesc pentru pașunat, sau recoltarea de furaje, numai în acest caz aceste terenuri respectînd legislația în domeniul transparenții decizionale, pot fi transmise în folosință, cu păstrarea modului de folosință al acestora, doar deținătorilor de animale care practică zootehnia în exploatații autorizate în conformitate cu prevederile art. 18 din Legea nr. 221/2007 privind activitatea sanitar- veterinară. De ce se specifică că doar unui spectru strîns de deținători de animale, deoarece pentru a avea o dezvoltare și stabilitate a sectorului respective, care la moment este în declin. |
| La Art. IV (Legea zootehniei nr. 213/2022): Prin proiect se propune completarea art. 6 din Legea zootehniei nr. 213/2022 cu alin. (11 ) și (12 ) privind atribuirea consiliului local și autorității executive a administrației publice locale cu competență de a aproba și de a face public Planul lucrărilor de întreținere, ameliorare și exploatare rațională a pășunilor și fâneților. La acest aspect, se va ține cont că art. 6 alin. (1) din Legea nr. 213/2022, conține prevederi cu privire la întocmirea planurilor privind lucrările de întreținere, ameliorare și exploatare rațională a pășunilor publice, iar potrivit alin. (4) al aceluiași articol, termenele privind sezonul de păşunat sunt stabilite de către autorităţile administraţiei publice locale în conformitate cu regulamentul aprobat de Guvern. Competența consiliilor locale de a aproba planuri privind întreținerea, ameliorarea și exploatarea rațională a pășunilor și fâneților publice rezultă și din prevederile Legii nr. 436/2006 privind administrația publică locală (art. 14 alin. (2) lit. f), art. 19 alin. (4)). Ținând cont de cele menționate, se va examina posibilitatea completării art. 6 alin. (1) și (4) din Legea nr. 213/2022 cu prevederile propuse prin Art. IV din proiect. În partea ce ține de consultarea părților interesate, dispozițiile care se propun la art. 6 alin. (12 ) din Legea nr. 213/2022 se desprind din prevederile art. 7 alin. (1) lit. a) din Legea nr. 239/2008 privind transparența în procesul decizional, în conformitate cu care autorităţile publice sunt obligate să întreprindă măsurile necesare pentru diseminarea informaţiei referitoare la programele (planurile) anuale de activitate prin plasarea acestora pe pagina web oficială a autorităţii publice, prin afişarea lor la sediul acesteia într-un spaţiu accesibil publicului şi/sau prin difuzarea lor în mass-media centrală sau locală, după caz. Reieșind din cele enunțate, nu considerăm oportună completarea art. 6 din Legea nr. 213/2022 cu alin. (12 ) la acest aspect. | Nu este clară obiecția autorului, urmează de discutat cu MJ |
| La Art. V (Codul contravențional nr. 218/2008):  1) În conformitate cu pct. 6 sbp. 9) din Regulamentul cu privire la organizarea și funcționarea Ministerului Justiției, aprobat prin Hotărârea Guvernului nr. 698/2017, ministerul realizează funcțiile stabilite de prezentul regulament în domeniul politicii punitive a statului. În context, ținem să menționăm că, prezentarea propunerilor, ce vizează amendarea Codului contravențional, urmează a fi remise în adresa Ministerului Justiției, care va asigura elaborarea și definitivarea proiectului unic de modificare și completare a Codului contravențional, cu promovarea ulterioară a acestuia. | Se acceptă, problema respectivă, este abordată de deținătorii de animale, care nu poate fi tergiversată dar dacă Ministerul Justiției își ia angajamentul să intervină cu modificari la Codul Contravențional la subiectul dat, MAIA susține inițiativa respectivă. |
| 2) În conformitate cu art. 9 din Codul contravențional, la aplicarea legii contravenţionale se ţine cont de caracterul şi de gradul prejudiciabil al contravenţiei, de persoana făptuitorului şi de circumstanţele atenuante ori agravante. Prin proiect se propune ca la art. 115 alin. (7) din Codul contravențional, să fie introdusă amenda de la 250 la 500 unități convenționale. În acest sens, menționăm că în nota informativă nu au fost prezentate argumente pertinente care ar indica care au fost criteriile în baza cărora a fost stabilit cuantumul amenzii, studiul ce a stat la baza stabilirii acestora. Este de menționat că, pentru alte contravenții similare (ex.: contravenția prevăzută la art. 115 alin. (1) din Codul contravențional, „Degradarea stratului fertil al solului, decopertarea neselectivă şi folosirea stratului fertil contrar destinaţiei se aplică amenda de la 80 la 160 unități convenționale”). Atfel, făcând o comparație cu cuantumul amenzilor prevăzute pentru alte contravenții similare, constatăm că amenda propusă prin proiect la art. 115 alin. (7) nu se încadrează în marja de apreciere a gradului prejudiciabil al faptei, atestându-se un cuantum majorat comparativ cu amenzile prevăzute la alte alineate din cadrul aceluiași articol (obiecție valabilă și la pct. 2, 3 și 4). Totodată, menționăm că aplicarea amenzii mai aspre nu constituie întotdeauna un remediu efectiv pentru prevenirea săvârșirii de noi contravenții. | Se acceptă, s-a ajustat prin uniformizarea ploafoanelor amenzilor pentru contravenții asemănătoare. |
| 3)În ceea ce ține de completarea Codului contravențional cu art. 1262 , menționăm că acest aspect urmează a se examina suplimentar, ținând cont de faptul că consiliul local este un organ colegial. Astfel, potrivit proiectului, aprobarea planului lucrărilor de întreținere, ameliorare și exploatare rațională a pășunilor și finețelor publice este în sarcina consiliului local. Respectiv, nu poate fi aplicată răspundere colegială pentru neexecutarea acestei obligații. Mai mult, termenul „neasigurarea aprobării” este lipsit de claritate, nefiind clar ce presupune, or, obligația care va fi prevăzută de lege este „aprobarea Planului” (obiecție valabilă și pentru alineatul doi din același articol).  În partea ce ține de contravenția propusă la alineatul doi, respectiva nu poate fi acceptată, deoarece nu determină cu exactitate faptele ce urmează a fi sacționate. Astfel, remarcăm că, norma trebuie să fie formulată cu suficientă precizie astfel încât să permită persoanei să decidă asupra conduitei sale şi să prevadă, în mod rezonabil, în funcţie de circumstanţele cauzei, consecinţele acestei conduite. În caz contrar, cu toate că legea conţine o normă de drept care aparent descrie conduita persoanei în situaţia dată, persoana poate pretinde că nu-şi cunoaşte drepturile şi 5 obligaţiile. Într-o astfel de interpretare, norma ce nu corespunde criteriilor clarităţii este contrară art. 23 din Constituţie (a se vedea Hotărârea Curții Constituționale nr. 26/2010 (încetarea calităţii de bănuit), §10). În hotărîrea nr. 21/2016 (faptele care constituie practicarea ilegală a activităţii de întreprinzător), § 55 Curtea Constituțională a subliniat că, calitatea legii penale constituie o condiţie vitală pentru menţinerea securităţii raporturilor juridice şi ordonarea eficientă a relaţiilor sociale. În jurisprudenţa sa, și Curtea Europeană a Drepturilor Omului a menţionat că persoana este în drept să cunoască, în termeni foarte clari, ce acte şi omisiuni sunt de natură să-i angajeze responsabilitatea penală (cauza Kokkinakis c. Greciei, 25 mai 1993). În cauza E.K. c. Turciei din 7 februarie 2002, Curtea Europeană a reafirmat cerinţele previzibilităţii legii penale şi formulării suficient de clare: „Această condiţie se consideră îndeplinită atunci când justiţiabilul, citind textul dispoziţiei pertinente şi, în caz de necesitate, cu ajutorul interpretării acesteia de către instanţele judecătoreşti, poate să ştie pentru ce acţiuni şi inacţiuni poate fi supus răspunderii penale”. La fel, în cauza Păduraru c. României Curtea Europeană a statuat că: „[...] odată ce statul adoptă o soluţie, aceasta trebuie să fie pusă în aplicare cu claritate şi coerenţă pentru a evita pe cât este posibil insecuritatea juridică şi incertitudinea pentru subiectele de drept vizate de către măsurile de aplicare a acestei soluţii [...]”. Adițional, subliniem că, în materie penală, principiile „nullum crimen sine lege” şi „nulla poena sine lege”, stabilite ca valori constituţionale în art. 22 din Constituţie, impun ca doar legiuitorul să reglementeze conduita incriminată, astfel încât fapta, ca semn al laturii obiective, să fie cert definită, dar nu identificată prin interpretarea extensivă de către cei care aplică legea penală. O astfel de modalitate de aplicare poate genera interpretări abuzive. Cerinţa interpretării stricte a normei penale, ca şi interdicţia analogiei în aplicarea legii penale urmăresc protecţia persoanei împotriva arbitrarului. Persoana trebuie să poată determina fără echivoc comportamentul care poate avea un caracter penal (Hotărîrea Curții Constituționale nr. 21/2016 (faptele care constituie practicarea ilegală a activităţii de întreprinzător), §§ 70-71). Prin urmare, art. 1262 necesită a fi revizuit conceptual. | **Se acceptă.**  **Se acceptă, urmează de examinat suplimentar cu MJ** |
| Adițional la obiecțiile expuse supra, din punct de vedere a regulilor de tehnică legislativă, menționăm următoarele: La Art. I (Legea nr. 171/2010): 1. La pct. 1, cuvântul „conținut” se va substitui cu „cuprins” (obiecție valabilă și la pct. 2, 3 și 4; Art. II pct. 1; Art. III pct. 1; Art. IV). | **Se acceptă, s-a ajustat.** |
| 2. În conformitate cu art. 51 alin. (3) din Legea nr. 100/2017 cu privire la actele normative, articolele se ordonează consecutiv, după numere, exprimate, de regulă, prin cifre arabe, începând cu primul şi terminând cu ultimul. Prin urmare, la pct. 3, textul „331 )” se va substitui cu textul „art. 331 ” (obiecție similară și la Art. V pct. 4). | Se acceptă dar în conținutul Legii nr. 171/2010, în denumirea articolelor nu sunt folosite abrevieri, astfel considerăm ca propunerile de modificare a Legii respective urmează să se încandrese armonios în conținutul acestea. |
| 3. La art. 331 la alin. (2), cuvintele „nominalizată în” se vor substitui cu cuvintele „prevăzute la”, iar referința la alineatul (1) se va indica cu abreviere, conform uzanțelor. Adițional, la alin. (2), se vor exclude cuvintele „din legea dată” 6 pentru a asigura conformitatea cu art. 55 alin. (4) din Legea nr. 100/2017, ce prevede că „În cazul în care se face trimitere la o normă juridică care este stabilită în acelaşi act normativ, pentru evitarea reproducerii acesteia, se face trimitere la elementul structural sau constitutiv respectiv, fără a se indica că elementul respectiv face parte din același act normativ”. | **Se acceptă, s-a ajustat.** |
| 4. Punctele din Art. I nu sunt indicate în ordine consecutivă, or, pct. 3 este indicat de două ori. Prin urmare, punctele se vor renumerota. | **Se acceptă, s-a ajustat.** |
| 5. La cuprinsul care se propune la art. 36, cuvântul „înglobează” se va substitui cu cuvântul „cuprinde”. Totodată, se va indica autoritatea care urmează să aprobe anual aria de deservire a Asociației. | **Se acceptă, s-a ajustat.** |
| La Art. II (Codul civil nr. 1107/2002): Ținînd cont că, prin proiect se modifică un singur articol din Codul civil, cuprinsul cu care se propune a fi completat Codul civil urma a fi indicat nemijlocit în dispoziția de amendare fără a fi numerotat (obiecție valabilă și la Art. III și IV). Totodată, menționăm că Codul civil a fost republicat, prin urmare în paranteze urma a fi indicat izvorul republicării (obiecție valabilă și la Art. III și V). | **Se acceptă, s-a ajustat.** |
| La Art. V (Codul contravențional nr. 218/2010): La sancțiunile din art. 1262 nu este utilizată corect terminologia în partea ce ține de autoritățile administrației publice locale. | **Se acceptă, s-a ajustat.** |
| La Art. VI, cuvintele „în termen de” se vor substitui cu cuvintele „la expirarea a”, iar cuvântul „publicării” va fi succedat de cuvintele „în Monitorul Oficial al Republicii Moldova”. Potrivit Analizei Impactului de Reglementare, pentru implementarea opțiunii se impune de modificat Regulamentul cu privire la pășunat și cosit, aprobat prin Hotărârea Guvernului nr. 667/2010. Prin urmare, nota informativă urmează a fi completată cu prevederi în acest sens, la compartimentul „Modul de încorporare a actului în cadrul normativ”. | **Se acceptă, s-a ajustat.** |
| **II. Propunerile (recomandările)** |  |
| Lipsa propunerilor |  |
| **Congresul Autorităților Locale din Moldova**  *Aviz nr. 147 din 06.06.2023* | **I. Obiecțiile** |  |
| Proiectul de lege urmărește acordarea unei protecții sporite utilizării terenurilor agricole ocupate de pășuni și fânețe în interesul prioritar al deținătorilor de animale. Se remarcă situația în care, în ultima perioadă (de câțiva ani) s-a micșorat dramatic numărul de animale și, respectiv, al deținătorilor de animale din localitățile rurale, iar suprafețele utilizate anterior ca pășuni și fânețe de către deținătorii de animale se află într-o stare de neîntreținere (a stării fitosanitare) corespunzătoare.  Considerăm că proiectul de lege urmează să prevadă măsuri pentru stimularea deținătorilor de animale, inclusiv pentru practicarea zootehniei în mici exploatații autorizate, în special, că de la acești deținători de animale (și nu de la fermele zootehnice) se colectează în prezent cea mai mare cantitate de lapte, dar și asistarea APL în întreținerea acestor suprafețe publice care necesită cheltuieli considerabile. | **Se acceptă**  Nu se acceptă, Stimularea deținătorilor de animale, inclusiv pentru practicarea zootehniei în mici exploatații autorizate se va efectua din Fondul naţional de dezvoltare a agriculturii şi mediului rural, în conformitate cu prevederile Legii nr. 71/2023 cu privire la subvenționarea în agricultură și mediul rural, și regulamentelor de procedură, aprobate de Guvern. |
| Considerăm inadecvată și nadmisibilă înnăsprirea prin proiectul de lege a sancțiunilor contravenționale și, în special, incriminarea contravențională a factorilor de decizie din administrația publică locală pentru „neelaborarea și neaprobarea planului lucrărilor de întreținere, ameliorare și exploatare rațională a pășunilor și fânețelor publice (schemei de rotație a parcelelor de pășunat)”, care nu corespunde nici caracterului și nici gradului prejudiciabil al faptei, însă constituie un nou instrument de presiune din partea autorităților statului asupra administrației publice locale. În aceiași ordine de idei, menționăm, și cuantumul exagerat și disproporționat al sancțiunilor pecuniare propuse. Din aceste motive, CALM solicită revizuirea proiectului de lege în sensul excluderii normelor contravanționale. | Nu se acceptă, în partea excluderii normelor contravenționale, pentru neelaborarea și neaprobarea planului lucrărilor de întreținere, ameliorare și exploatare rațională a pășunilor și fânețelor publice (schemei de rotație a parcelelor de pășunat)  Totodată, cuantumul sancțiunilor este la discreția legiitorilor. |
| **II. Propunerile (recomandările)** |  |
| Propunem următoarele modificări și completări ale proiectului de lege:  1. La Art. I (Legea nr. 171/2010 cu privire la asociațiile utilizatorilor de apă pentru irigații), pct. 3, Art. 331, alin. (1) se propune modificarea și expunerea în următoarea redacție: „Asociația percepe cotizația anuală și la deținătorii de terenuri care nu sunt membri ai Asociației, însă care se află în aria de deservire a unui sistem centralizat de irigare și/sau desecare funcțional, gestionat în baza contractului de comodat de către Asociație”. | Se acceptă parțial, s-a reformulat. |
| 2. La Art. I, pct. 3 Art. 34, cuvântul proprietarilor din litera a) se propune a fi substituit prin cuvântul „deținătorilor”, terminologie utilizată și în proiectul de lege și în legislația funciară. | Nu se acceptă, deoarece s-a ajustat la pct. 3, art. 331 alin 1), prin care se reglementează că plata se percepe de la proprietari dar nu de la deținători de terenuri. În cazul transmiterii terenurilor în folosință, achitarea plății respective, proprietarii acestor terenuri o pot negocia cu persoanele ce preiau terenurile respective în folosință, conform condițiilor contractuale. |
| 3. Art. II (Codul civil, Art. 1288), pct. 1 se propune de transferat, în redacția proiectului de de lege, la Art. III (Codul funciar), pct. 1 (cu renumerotarea Art.), cu excluderea sintagmei „Codul civil, Art. 1288” și completarea cu enunțul „Articolul 41, după alin. 2) se completează cu un alineat nou cu următorul conținut”. Prevederea în cauză este una ce reglementează excepții în raporturi funciare, iar Codul civil  reglementează relațiile civile în general. Prin urmare, această reglementare trebuie să se regăsească în Codul funciar și nu în Codul civil. | Nu se acceptă, deoarece, Codul civil modernizat, din 2019, reglementează desfășurat arenda terenurilor, pe cînd normele din Codul funciar sunt norme generale, adoptate în anul 1991. |
| 4. La Art. Art. IV (Legea zootehniei nr. 213/2022), Art. 6 alin. (1/1), după cuvintele „Consiliile locale” se propune completarea cu cuvintele „în localități rurale”.  Propunerea este argumentată de faptul că reglementarea nu poate viza localitățile urbane, pentru că în acestea nu se efectuează activități de exploatare organizată a pășunilor și fânețelor publice în scop de pășunat. | Urmează de examinat, suplimentar. |
|  | 5. Se propune excluderea integrală a Art. V (Codul contravențional nr. 218/2008) din proiectul de lege. După cum s-a relevat și în compartimentul 3 (Constatări  principale), înnăsprirea sancțiunii contravenționale și incriminarea contravențională a unei noi fapte - nu corespunde nici caracterului și nici gradului prejudiciabil, cuantumul sancțiunilor pecuniare fiind exagerat și disproporționat. Constituie un nou instrument de presiune din partea autorităților statului asupra administrației publice  locale. | Nu se acceptă, în partea excluderii normelor contravenționale, pentru neelaborarea și neaprobarea planului lucrărilor de întreținere, ameliorare și exploatare rațională a pășunilor și fânețelor publice (schemei de rotație a parcelelor de pășunat)  Totodată, cuantumul sancțiunilor este la discreția legiitorilor. |
| Susținem aprobarea proiectului de lege cu propunerile de modificare și  completare sus-menționate. | Se acceptă. |
| **UTA Gagauzia**  *Aviz nr. 03-14/194-288 din 6 iunie 2023* | **I. Obiecțiile** |  |
| Главное Управление Агропромышленного Комплекса АТО Гагаузия изучив Проект Закона о внесении изменений в некоторые нормативные акты, разработанный Министерством сельского хозяйства и пищевой промышленности Республики Молдова сообщает, что:  - в статью I Закона Республики Молдова «Об ирригационных ассоциациях» №171 от 09.07.2010 г. изменений и дополнений не имеет;  - в статью II, Части 1 Гражданского Кодекса Республики Молдова №1107 от 06.06.2002 г., изменений и дополнений не имеет;  - в статью III Земельного Кодекса Республики Молдова №828 от 25.12.1991 г., изменений и дополнений не имеет; | Se acceptă. |
| **II. Propunerile (recomandările)** |  |
| - статью IV, пункта (11), статьи 6 Закона Республики Молдова «О животноводстве» №213 от 21.07.2022 г., после слов («schemei de rotatie a parcelelor de pasunat») предлагаем дополнить словами «маршрут передвижения животных, определить места для водопоя животных с соблюдением ветеренарно-санитарных правил»; | **Urmează de examinat suplimentar cu CALM.** |
| - статью IV, пункта (12), статьи 6 Закона Республики Молдова «О животноводстве» №213 от 21.07.2022 г., после слов («schemei de rotatie») предлагаем дополнить словами «маршрут передвижения животных, места для водопоя животных, с соблюдением ветеренарно-санитарных правил»; | **Urmează de examinat suplimentar cu CALM.** |
| - в статью V Кодекса Республики Молдова «О правонарушениях» №218 от 24.10.2008 г., изменений и дополнений не имеет; | **Se acceptă.** |
| - статью V, пункта 4, статьи 1262 Кодекса Республики Молдова «О правонарушениях» №218 от 24.10.2008 г., после слов «finetelor publice», предлагаем дополнить словами «маршрут передвижения животных, мест для водопоя животных». | **Urmează de examinat suplimentar cu CALM.** |

**Secretar de Stat Iurie SCRIPNIC**